STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.34 | 2021.gada 12.aprīlī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | G.Japiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis |  | J.Zīvarts |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Vides aizsardzības un reģionālās attīstības ministrijas pārstāve | − | D.Orlovska |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve |  | I.Pavlova |
| Valsts kancelejas pārstāve | − | G.Holma |
| Valsts kancelejas pārstāve | − | E.Diure |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts policijas pārstāvis | − | L.Arājs |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | I.Kiukucāne |
| Rīgas domes pārstāvis | − | J.Meirāns |
| Rīgas domes pārstāve | − | L.Kalniņa |
| Latvijas tūrisma aģentu un operatoru asociācijas pārstāve | − | A.Trupovniece |
| Latvijas Viesnīcu un restorānu asociācijas pārstāve | − | S.Graikste |
| ALTA pārstāve |  | A.Jokste |
| ALTA pārstāve | − | K.Tigule |
| Starptautiskās lidostas “Rīga” pārstāvis | − | A.Saveljevs |
| Starptautiskās lidostas “Rīga” pārstāve | − | L.Freivalde |
| Latvijas tirgotāju asociācijas priekšsēdētājs | − | H.Danusēvičs |
| Latvijas Zinātņu akadēmijas pārstāvis |  | I.Kalviņš |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai Iekšlietu ministrijas sniegto informāciju par iknedēļas statistiku un veiktajiem kontroles pasākumiem saistībā ar Covid-19 infekcijas izplatības ierobežošanai noteikto pasākumu neievērošanu.
3. Pieņemt zināšanai Valsts ugunsdzēsības un glābšanas dienesta pārstāvja sagatavoto informāciju par epidemioloģiskās drošības nodrošināšanas resursu apjomiem noliktavās.
4. Noteikt, ka gadījumā ja starpinstitūciju darbības koordinācijas grupas dalībniekam ir iebildums pret kādu sēdes laikā konceptuāli atbalstīto jautājumu, tad viņš līdz sēdes beigām savu atsevišķo viedokli nosūta sēdes vadītājam pievienošanai protokolam.
5. Konceptuāli atbalstīt Veselības ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (ceļošana) (turpmāk – noteikumi Nr.360), Veselības ministrijai noteikumu projektu un anotāciju steidzami nosūtīt visām ministrijām izvērtēšanai.

Atzīmēt, ka Satiksmes ministrijai par pieņemto lēmumu ir atšķirīgs viedoklis un tas ir šāds:

“Satiksmes ministrija neatbalsta grozījumu Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, kas paredz pagarināt termiņu normai, kas nosaka ieceļojošās personas testēšanu tai ieceļojot no trešajām valstīm. Satiksmes ministrijas ieskatā testēšanās termiņa pagarinājums par 2 mēnešiem nav pamatots ar  prognozēm par sagaidāmo saslimstības līmeni un epidemioloģisko situāciju attiecīgajā periodā, neizvērtē termiņa pagarinājuma sasaisti ar iepriekšējiem lēmumiem (četru soļu atvieglojumu principu), kā arī anotācijā netiek skaidrots, kādiem nosacījumiem iestājoties testēšanās nosacījuma termiņš varētu tikt saīsināts vai atcelts (īpaši ņemot vērā, ka pašreizējie starptautiskajā lidostā “Rīga” veiktās testēšanas dati neuzrāda būtisku skaitu pozitīvu testu).”

1. Pieņemt zināšanai, ka Veselības ministrija neiebilst, ka starptautiskajā lidostā “Rīga” Covid-19 infekcijas testēšanai tiek izmantots arī siekalu tests.
2. Ekonomikas ministrijai kopīgi ar Iekšlietu ministriju un Veselības ministriju izvērtēt priekšlikumu konceptuāli mainīt kārtību par testa veikšanas veidu un tā rezultāta sagaidīšanas vietu personai, atgriežoties no nebūtiska ceļojuma no trešajām valstīm (siekalu tests, rezultāta sagaidīšana dzīves vietā; pozitīva testa rezultāta gadījumā došanās uz noteiktajām tūrisma mītnēm) un sagatavot attiecīgus priekšlikumus grozījumiem normatīvajā regulējumā.
3. Konceptuāli atbalstīt Veselības ministrijas sagatavotos grozījumus noteikumos Nr.360 (vakcinācijas sistēma).
4. Konceptuāli atbalstīt Vides aizsardzības un reģionālās attīstības ministrijas sagatavotos grozījumus noteikumos Nr.360 (vakcinācija).
5. Veselības ministrijai apvienot šī protokola 5., 8. un 9.punktā minētos grozījumus noteikumos Nr.360 vienā noteikumu projektā un iesniegt izskatīšanai Ministru kabineta 2021.gada 13.aprīļa sēdē. Šie grozījumi noteikumos Nr.360 pēc pieņemšanas Ministru kabinetā nosūtāmi Saeimai saskaņā ar Covid-19 infekcijas izplatības pārvaldības likuma 4. panta trešo daļu.
6. Pieņemt zināšanai Vides aizsardzības un reģionālās attīstības ministrijas sākotnējo viedokli, ka ministrija neatbalsta grozījumu veikšanu likumā “Par pašvaldībām”, lai atceltu aizliegumu pašvaldībām izdot drukātos izdevumus iedzīvotājiem ar bezmaksas informāciju biežāk nekā reizi mēnesī un aicina pašvaldības izmantot citus saziņas kanālus ar iedzīvotājiem saistībā ar Covid -19 izplatības jautājumiem. Jautājumu atkārtoti izvērtēt pēc tam, kad Ekonomikas ministrija sadarbībā ar Konkurences padomi no Konkurences likuma aspekta būs izvērtējusi pašvaldības iesaistīšanos pārtikas un citu pirmās nepieciešamības preču piegādē mājās iedzīvotājiem.
7. Konceptuāli atbalstīt Satiksmes ministrijas sagatavotos grozījumus noteikumos Nr.360 (A kategorijas vadītāju apmācība) un Satiksmes ministrijai iesniegt tos izskatīšanai Ministru kabineta sēdē.
8. Veselības ministrijai izvērtēt jautājumu par bērnu testēšanu, iebraucot no ārvalstīm.
9. Konceptuāli atbalstīt, ka Kultūras ministrija virza izskatīšanai Ministru kabineta sēdē informatīvo ziņojumu par droša muzeja apmeklēšanas protokola pilota īstenošanu Latvijas Nacionālajā mākslas muzejā.
10. Par Latvijas Darba devēju konfederācijas, Latvijas Zinātņu akadēmijas, Latvijas Tirdzniecības un rūpniecības kameras, Latvijas Brīvo arodbiedrību savienības un Latvijas Pašvaldību savienības (turpmāk – sadarbības partneri) priekšlikumiem Covid-19 krīzes risināšanai:
    1. pieņem zināšanai Iekšlietu ministrijas un Labklājības ministrijas rakstiski sagatavotās atbildes uz iesniegtajiem jautājumiem;
    2. Veselības ministrijai tikties ar sadarbības partneriem, lai izdiskutētu testēšanas jautājumus;
    3. Ekonomikas ministrijai iesniegt vadības grupai uzņēmējdarbības un nodarbināto atbalstam izvērtēšanai jautājumu par valsts atbalsta palielināšanu līdz 100 % pašizolācijai tūrisma mītnēs.
11. Ņemt vērā sēdes vadītāja aicinājumu, ka ministrijām pašām ir jāsniedz atbildes par tās kompetencē (atbildībā) esošajiem jautājumiem saistībā ar   
    Covid-19 izplatības jautājumiem un normatīvā regulējuma skaidrojumu, nevis jautājuma sniedzējs tālāk jāpārvirza pēc atbildes vērsties pie starpinstitūciju darbības koordinācijas grupas vadītāja vai Valsts kancelejas, jo normatīvā regulējuma autori visiem noteiktajiem pasākumiem Covid-19 infekcijas izplatības ierobežošanai ir attiecīgās nozares ministrijas un ministrija, tos gatavojot, ir izvērtējusi gan argumentāciju, gan pamatojumu, un tai pašai ir jāspēj arī attiecīgi pēc tam komunicēt.
12. Vides aizsardzības un reģionālās attīstības ministrijai aicināt pašvaldības stingri ievērot un kontrolēt noteiktos epidemioloģiskās drošības pasākumus attiecībā uz publisko pasākumu organizēšanas aizliegumu.
13. Valsts kancelejai pārsūt Veselības ministrijai konceptuālai izvērtēšanai Valsts kancelejai un Tieslietu ministrijai adresētos žurnālistu jautājumus attiecībā uz pasākumu organizēšanu un kādā no nākamajām starpinstitūciju darbības koordinācijas grupas sēdēm pārrunāt sniedzamās atbildes saturu.
14. Konceptuāli atbalstīt Veselības ministrijas priekšlikumu grozījumiem noteikumos Nr.360, kas paredz, ka masu vakcinācijas centros var organizēt arī vakcinācijas ārpus noteiktajām prioritārajām grupām, tādējādi arī atrisinot Kultūras ministrijas jautājumu par studentu vakcinēšanu, kuri septembrī plāno doties studēt uz ārzemēm.
15. Veselības ministrijai kopīgi ar Iekšlietu ministriju un Aizsardzības ministriju vienoties par jautājumu, kādā turpināms Covid-19 rutīnas skrīnings nodarbinātajiem, kuriem tas tika veikts līdz šim.
16. Ņemot vērā, ka tuvojas pašvaldību vēlēšanas, Veselības ministrijai no epidemioloģiskās drošības aspekta izvērtēt jautājumu par priekšvēlēšanu aģitācijas pasākumu organizēšanu un norisi.

Sēdi slēdz plkst. 17.20

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu